《抵密印寺逢晴》
清代·陶之典

望近毗卢旭影重，溪桥一似故人逢。百年听老钟声客，千嶂颜开佛日冬。

全染名山成锦绣，只留新雪辨芙蓉。雪畴正有商量事，耆旧先来自别峰。

作者简介：（1622—1701后）明末清初湖南宁乡人，字五徽，号石溪，又号儋庵。顺治十八年拔贡生，为安亲王府教习。授内阁中书，不就。工诗文，兼精医术。有《冠松岩集》。